|  |  |  |  |  |
| --- | --- | --- | --- | --- |
| 1. | | Vrsta usluge | NLB Novčić-otvorena oročena štednja mladih | |
| 2. | | Poslovno ime i adresa davaoca usluge | NLB Banka d.d. Sarajevo, Koševo br. 3., 71000 Sarajevo | |
| 3. | | NLB Novčić-otvorena štednja mladih | NLB Novčić - otvorena oročena štednja mladih namjenjena djeci i mladima do 18. godine života, s tim da bi istek oročenja obavezno bio do kraja 21. godine života klijenta.  NLB Novčić - otvorena oročena štednja mladim klijentima omogućava višekratne uplate na oročeni depozit, uz povoljniju kamatnu stopu u odnosu na kamatnu stopu na standardne nenamjenske oročene depozite na isti period oročenja. Banka oročava otvorenu štednju mladih u domaćoj i EUR valuti. Oročeni depoziti u domaćoj valuti se ugovaraju sa valutnom klauzulom u EUR valuti. Ukoliko u toku trajanja ugovora kod oročenog depozita sa valutnom klauzulom dođe do promjene kursa KM u odnosu na EUR, Banka će po proteku ugovorenog roka oročenja ili u slučaju razročenja oročenog depozita iskazanog u EUR-ima isplatu izvršiti u KM protuvrijednosti, prema važećem srednjem kursu za EUR Centralne banke BiH na dan isplate. | |
| 4. | | Uslovi otvorene štednje mladih | Osnovne karakteristike proizvoda:   * Namjenjena je svim maloljetnim fizičkim licima (rezidenti i nerezidenti) do 18.godine života * Minimalni iznos oročenja 10,00 KM ili protuvrijednost u EUR, maksimalni iznos prvobitnog/ugovorenog iznosa depozita iznosi 30.000,00, KM ili protuvrijednosti u EUR valuti. * Rok oročenja minimalno 37 mjeseci, a maksimalno 60 mjeseci. * Valuta oročenja: KM i EUR, * Mogućnost sukcesivnih uplata na partiju depozita gdje maksimalni iznos i broj uplata nije ograničen * Kamatna stopa je fiksna * Automatska prolongacija depozita: sa ili bez automatske prolongacije. Ukoliko je ugovorena automatska prolongacija depozit se može produžavati do navršene 21.godine deponenta. * Jedan klijent može imati po jedan oročeni depozit namjenjen mladim u KM i EUR valuti. * Bonus po isteku oročenja/reoročenja: 10,00% od iznosa kamate koja je obračunata na oročeni depozit. Deponent stiče pravo na bonus ukoliko dostigne ugovoreni period oročenja. | |
| 5. | | Kamatne stope | Nominalne i efektivne kamatne stope na oročene štedne uloge (svi iznosi) KM i EUR valuti:   |  |  | | --- | --- | | Iznos oročavanja | Rok Kamatna stopa EKS\* | | Minimalni: 10,00 KM odnosno 5,00 EUR  Maksimalni: 30.000,00 KM odnosno 15.338,76 EUR | Od 37 mj - 59 mj 1,75%, 1,89% na 60 mjeseci 2,00% 2,11% |   \* U izračun efektivne kamatne stope (EKS) ulazi nominalna kamatna stopa i bonus u iznosu od 10%. | |
| 6. | | Vrsta kamatnih stopa | Fiksna kamatna stopa izražena na godišnjem nivou. | |
| 7. | | Način isplate kamate | Na kraju perioda oročenja ili pripis glavnici po isteku oročenja | |
| 8. | | Način obračuna kamate | Na oročene depozite domaćih i stranih fizičkih lica kamata se obračunava mjesečno ili o roku dospjeća ili na dugi način definisan ugovorom, primjenom linearnog metoda obračuna kamate na bazi stvarnog broja dana po kalendaru (godina 365/366 dana, a mjesec prema kalendaru), na bazi stvarno proteklog broja dana u mjesecu za koji se računa kamata. Obračunata kamate se, u skladu sa ugovorom, isplaćuje, odnosno pripisuje glavnici po isteku oročenja. Nominalna kamatna stopa računa se po linearnoj metodi obračuna kamate na bazi stvarnog broja dana, a efektivna kamatna stopa po konformnoj metodi. | |
| 9. | | Reprezentativni primjer | |  |  |  |  |  |  |  | | --- | --- | --- | --- | --- | --- | --- | | Iznos depozita | Period oročenja | Nominalna k.s. | EKS | Iznos kamate | Iznos bonusa | Ukupan iznos (iznos depozita+ iznos kamate +iznos bonusa)\* | | 30.000,00 | 37 mjeseci | 1,75% | 1,89% | 1.619,01 KM | 161,90 KM | 31.780,91 | | 15.000,00 | 60 mjeseci | 2,00% | 2,11% | 1.499,67 KM | 149,97 KM | 16.649,64 |   Za KM i EUR valutu:  \*Ukupan iznos koji će se deponentu isplatiti u valuti oročenja po isteku ugovornog roka oročenja, a prema reprezentativnom primjeru, pod uslovom da tokom ugovornog perioda nije bilo uplata.  Korisnik novčanog depozita u skladu sa članom 6. Zakona o porezu na dohodak nije obavezan na plaćanje poreza na kamatu po osnovu oročenih sredstava | |
| 10. | | Naknada za vođenje oročenog depozita | Banka ne obračunava naknadu za vođenje oročenih novčanih depozita. | |
| 11. | | Naknada za vođenje vezne avista partije nakon isteka oročenja i promjenjivost naknade | Ako je vezna partija avista iz ugovora ista partiji oročenja i ukoliko Deponent ne ugasi veznu avista partiju nakon isteka oročenja, Banka će obračunavati i naplaćivati:  - mjesečnu naknadu za vođenje avista vezne partije u iznosu \_3,99 KM promjenjiva.  Banka neće obračunavati i naplaćivati naknadu za vođenje računa za kalendarski mjesec u kojem su sredstva nakon isteka oročenja prenesena na avista depozit.  Naknada je promjenjiva.Visina naknada u ugovoru, koje su ugovorene kao promjenjive, zavisi od elemenata koji se službeno objavljuju, (referentna kamatna stopa, indeks potrošačkih cijena, naknade nadležnih organa i dr.) a sve u skladu sa pozitivnim zakonskim propisima i ugovorom. Analizu troškova odnosno parametara koji utiču na visinu naknada Banka vrši kvartalno, tako da se promjenjive naknade, u slučaju povećanja/smanjenja troškova, odnosno ekonomske opravdanosti poslovanja, mogu mijenjati kvartalno odnosno po potrebi.  O promjeni visine naknada Banka će Deponenta obavjestiti putem web stranice Banke i u svim poslovnim prostorijama Banke i to najkasnije 15 dana prije početka primjene izmjenjenih naknada. | |
| 12. | | Obaveza korištenja notarskih usluga | Nije potrebno korištenje notarskih usluga za potrebe otvaranja otvorene štednje mladih. | |
| 13. | | Ugovaranje dodatnih usluga i proizvoda Banke | Banka ne zahtjeva ugovaranje posebnog avista/tekućeg računa | |
| 14. | | Uslovi i način automatskog produžavanja oročenja | Po isteku ugovorenog roka oročenja, ukoliko je ugovorom definisano, Ugovor se može automatski produžiti, na isti rok odnosno maksimalno do ispunjenja 21. godine života deponenta, pod uslovima utvrđenim aktima Banke važećim na dan isteka oročenja, a u skladu sa važećom Odlukom o kamatnim stopama NLB banke d.d. Sarajevo. U slučaju automatskog produženja oročenja iz prethodnog stava Banka će Deponenta najkasnije 15 (petnaest) dana prije isteka roka oročenja obavijestiti o roku na koji se ugovor produžuje i o novoj kamatnoj stopi, a Deponent ima pravo da u roku od 30 (trideset) dana od dana prijema navedenog obavještenja ugovor raskine, bez naknade i uz kamatu ugovorenu za istekli period oročenja. Banka zadržava pravo da ne produži ovaj Ugovor u kojem slučaju se obavezuje najkasnije 15 (petnaest) dana prije isteka perioda oročenja dostaviti Deponentu pisanu obavijest o tome, čime se Ugovor neće automatski produžiti, a novčana sredstva Deponenta će se prebaciti na partiju iz Ugovora, te će se na ista od momenta isteka oročenja obračunavati kamata na avista sredstva u skladu sa Odlukom o kamatnim stopama NLB banke d.d. Sarajevo. | |
| 15. | | Iznos osiguranog depozita kod Agencije za osiguranje depozita | Po ovom oročenom depozitu, kao i drugim eventualnim novčanim depozitima Deponenta kod Banke, ukupno je osiguran depozit do iznosa od 70.000,00 KM, kod Agencije za osiguranje depozita BiH, u koji iznos su uključene i kamate, a umanjeno za isključenja definisana odredbama Zakona o osiguranju depozita u bankama Bosne i Hercegovine. | |
| 16. | | Raskid oročenja | Deponent može prijevremeno raskinuti Ugovor o oročenom depozitu ako pisanim putem otkaže Ugovor  o depozitu 35 dana prije prijevremenog raskida oročenog depozita.  U izuzetno opravdanim slučajevima Banka može odobriti prijevremeni raskid Ugovora uz otkazni rok u trajanju od najmanje 1 dana po zahtjevu Deponenta i uz navođenje razloga prijevremenog raskida.  Uz pismeni zahtjev, Deponent je dužan priložiti i adekvatnu dokumentaciju kojom dokazuje opravdanost podnesenog zahtjeva.Pod izuzetnim slučajevima se smatraju nepredviđene okolnosti usIjed kojih Deponent ima potrebu za prijevremenim raskidom oročenog depozita. Nepredviđene okolnosti su: smrt člana uže porodice (bračni partner, djeca i roditelji), iznenadna teška bolest uključujući i nezgode koje su uzrokovale teške tjelesne povrede Deponenta ili člana uže porodice, prestanak radnog odnosa Deponenta, teška materijalna stanja izazvana prirodnom silom  (zemljotres, požar, poplava), koja za posljedicu imaju  značajno  oštećenje nekretnine u kojoj Deponent živi. Uslovi obračuna kamate u slučaju prijevremenog razročenja regulisat će se ugovorom. | |
| 17. | | Raskid oročenja u slučajevima prinudne naplate | Banka je dužna dа po prijemu naloga za prinudnu naplatu raskine Ugovor i оrоčеnа srеdstvа, zајеdnо sа pripаdајućim kаmаtаmа dо mоmеntа rаskidа ugоvоrа, dоznаči nа rаčun Deponenta naveden u Ugovoru sa kojeg će se izvršiti prenos sredstava na račun naveden u nalogu za prinudnu naplatu, dо visinе nеdоstајućih srеdstаvа zа izvršеnjе nаlоgа (osim ukoliko su sredstva namjenski oročena odnosno založena), radi izvršenja naloga za prinudnu naplatu u sklаdu sа Zаkоnоm o unutrašnjem platnom prometu FBiH i internim aktima Banke.Na opisani način Banka je obavezna postupati istog dana, odnosno prvog narednog radnog dana u slučaju da na računima Deponenta u konvertibilnim markama i deviznim računima nema dovoljno sredstava za izvršenje naloga za prisilnu naplatu.Deponent mоžе rаskinuti Ugоvоr rаdi izvršеnjа nаlоgа zа prinudnu nаplаtu, u skladu sa odredbama koje regulišu prijevremeni raskid ugovora.U slučajevima iz prethodnih stavova ove tačke Banka, do momenta raskida Ugovora, obračun kamate vrši prema odredbama ovog ugovora kojim je regulisan obračun kamate u slučaju prijevremenog raskida Ugovora. Ugovor se može raskinuti i u drugim slučajevima predviđenim zakonom i Opštim uslovima poslovanja Banke, a što će se regulisati ugovornim odredbama. | |
| 18. | | Kamata u slučaju prijevremenog razročenja | Ukoliko dođe do raskida Ugovora Banka će na oročeni novčani depozit obračunavati kamatu:   * kao na avista novčane depozite, ukoliko zahtjev za prijevremeno razročenje bude podnesen prije isteka roka od 25 mjeseci, računajući od dana oročenja; * po kamatnoj stopi koja je Odlukom o kamatnim stopama NLB Banke d.d. Sarajevo predviđena za najduži period nenamjenskog oročenja novčanog depozita ukoliko zahtjev za prijevremeno razročenje bude podnesen po isteku roka od 25 mjeseci, računajući od dana oročenja. Obračun kamate za dostignuti period oročenja će se vršiti po kamatnoj/im stopi/ama koje su važile u toku perioda oročenja depozita.   Banka oročeni depozit od dana isteka ugovorenog oročenja do dana razročenja tretira kao avista depozit. | |
| 19. | | Isplata NLB Novčić –otvorena oročena štednja mladih | Banka vrši isplatu štednje i kamate u valuti u kojoj je i deponovana na računima kod Banke. | |
| 20. | | Prava deponenta | Deponent ima pravo da Banci podnese usmenu reklamaciju ako smatra da se Banka ne pridržava preuzetih obaveza iz Ugovora.Ukoliko nije  zadovoljan odgovorom Banke može podnijeti pisani prigovor Banci, na adresu Banke iz zaglavlja Ugovora, a Banka je u obavezi dostaviti odgovor  u roku od 8 dana, odnosno najkasnije u roku od 30 dana, u zavisnosti od vrste prigovora, i to od dana podnošenja prigovora. Ukoliko Deponent i dalje smatra  da se Banka ne pridržava odredaba Ugovora ili nije zadovoljan odgovorom dobijenim od Banke, može o tome, u roku od 3 mjeseca od dana dostavljanja odgovora Banke, odnosno isticanja roka za dostavljanje odgovora, u pisanoj formi obavijestiti Agenciju za bankarstvo FBiH. | |
| 21. | | Informisanje | Uslovi iz Informacionog lista važe do njihove izmjene, koja se objavljuje najkasnije 15 dana prije njihove primjene. Obavještenja i zahtjevi, koji su u vezi sa ugovornim odredbama, između Banke i Deponenta vršiće se u pisanoj formi putem e-mail adrese ili putem elektronskih servisa Banke. Sve izmjene poslovne politike Banke bit će dostupne Deponentu na web stranici Banke [www.nlb.ba](http://www.nlb.ba) i u poslovnim prostorijama Banke U poslovnicama i na web stranici Banke omogućen je uvid u Opšte uslove poslovanja Banke.Uslovi iz Informacinog lista vrijede do njihove promjene koja će biti objavljena na Internet stranici i prostorijama Banke 15 dana prije primjene. | |
| 22. | | Pravo na Nacrt Ugovora | Klijent ima pravo da na zahtjev dobije besplatan Nacrt Ugovora, radi upoznavanja sa odredbama istog, izuzev ako Banka u vrijeme podnošenja zahtjeva ocijeni da ne postoje uslovi za zasnivanje ugovornog odnosa sa Klijentom.Klijent ima pravo da u roku od 15 dana od dana uručenja Nacrta Ugovora prihvati ugovorne odredbe i zaključi Ugovor, u suprotnom će se smatrati da je odustao od zaključenja Ugovora. | |
| 23. | | Period u kojem Banku obavezuju podaci dati u pregovaračkoj fazi | Ponuda koja je data klijentu u pregovaračkoj fazi, obavezuje Banku u periodu od 15 dana od dana uručivanja iste. | |
|  | Klijent ne zahtjeva Nacrt Ugovora Klijent zahtijeva Nacrt Ugovora i potvrđuje da mu je isti uručen | | |